Nigeriya shimoli-sharqida yashovchi milliondan ko‘proq odam agar xalqaro hamjamiyat ushbu davlatga va’da qilingan ko‘makni ko‘rsatmasa, ocharchilik xavfiga duch kelishi mumkin. Bu haqda BMTning gumanitar masalalar bo‘yicha koordinatori o‘rinbosari Piter Lundberg Le Monde fransuz nashriga bergan intervyusida ma’lum qildi. Lundbergning aytishicha, Nigeriya sayyoramizdagi eng jiddiy gumanitar inqirozlardan biriga uchragan. Lundbergning ta’kidlashicha, Nigeriya aholisiga va’da qilingan gumanitar yordamning 15 foizigina yetkazilgan. Lundberg nigeriyaliklarning ehtiyojlari uchun 242 mln dollar ajratilishi zarurligini aytgan.